ข้อบัญญัติองค์การบริหารส่วนตำบลบึงชำอ้อข้อบัญญัติองค์การบริหารส่วนตำบลบึงชำอ้อเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลบึงชำอ้ออำเภอหนองเสือ จังหวัดปทุมธานีพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕ )พ.ศ. ๒๕๔๖ องค์การบริหารส่วนตำบลบึงชำอ้อโดยความเห็นชอบของสภาองค์การบริหารส่วนตำบลบึงชำอ้อ และนายอำเภอหนองเสือ จึงออกข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลบึงชำอ้อ เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลบึงชำอ้อ อำเภอหนองเสือ จังหวัดปทุมธานี พ.ศ. ๒๕๕๗ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ข้อ ๓ ในข้อบัญญัตินี้แนวเขตควบคุมอาคาร หมายความว่าพื้นที่ในบริเวณ ดังต่อไปนี้ด้านเหนือ จดแนวเขตองค์การบริหารส่วนตำบลบึงชำอ้อด้านเหนือด้านตะวันออก จดแนวเขตองค์การบริหารส่วนตำบลบึงชำอ้อ ด้านตะวันออกด้านใต้ จดแนวเขตองค์การบริหารส่วนตำบลบึงชำอ้อด้านใต้ด้านตะวันตก จดแนวเขตองค์การบริหารส่วนตำบลบึงชำอ้อ ด้านตะวันตกยกเว้นพื้นที่ในเขตโรงเรียนวัดสุขบุญฑริการาม วัดสุขปุณฑริการามโรงเรียนวัดศรีคัคณางค์ วัดศรีคัคณางค์ โรงเรียนวัดสอนดีศรีเจริญ วัดสอนดีศรีเจริญวัดพระพุทธเจ้า และพื้นที่ในเขตปฏิรูปที่ดิน เพื่อเกษตรกรรม ทั้งนี้ตามแผนที่ท้ายข้อบัญญัตินี้ข้อ ๔ ภายในแนวเขตควบคุมอาคารห้ามก่อสร้างอาคารชนิดและประเภท ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซปิโตรเลียมเหลวและสถานที่เก็บรักษาก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่เก็บรักษาน้ำมันที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) โรงมหรสพตามกฎหมายว่าด้วยการควบคุมอาคาร(๖) สถานบริการตามกฎหมายว่าด้วยสถานบริการ(๗) อาคารอยู่อาศัยประเภทอาคารสูงหรืออาคารขนาดใหญ่(๘) อาคารพาณิชยกรรมประเภทอาคารสูงหรืออาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๙) ห้องแถว ตึกแถว บ้านแถว(๑๐) อาคารชุดตามกฎหมายว่าด้วยอาคารชุด(๑๑) หอพักตามกฎหมายว่าด้วยหอพักข้อ ๕ ภายในบริเวณพื้นที่ที่กำหนดไว้ตามข้อ๓ ห้ามบุคคลใด ดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดไว้ตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมาย ว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลบึงชำอ้อรักษาการตามข้อบัญญัตินี้ประกาศณ วันที่ ๑๐ มิถุนายน พ.ศ. ๒๕๕๗อักษร น้อยสว่างนายกองค์การบริหารส่วนตำบลบึงชำอ้อ[เอกสารแนบท้าย]๑[๒].บัญชีท้ายข้อบัญญัติองค์การบริหารส่วนตำบลบึงชำอ้อ เรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลบึงชำอ้ออำเภอหนองเสือ จังหวัดปทุมธานี (ฉบับที่ ๒) พ.ศ. ๒๕๕๘๒. แผนที่ท้ายข้อบัญญัติองค์การบริหารส่วนตำบลบึงชำอ้อ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลบึงชำอ้ออำเภอหนองเสือ จังหวัดปทุมธานี พ.ศ. ๒๕๕๗(ดูข้อมูลจากภาพกฎหมาย)ข้อบัญญัติองค์การบริหารส่วนตำบลบึงชำอ้อ เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลบึงชำอ้อ อำเภอหนองเสือ จังหวัดปทุมธานี (ฉบับที่ ๒)พ.ศ. ๒๕๕๘[๓]ข้อ ๒ ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมในท้องที่ตามข้อ๓ แห่งข้อบัญญัติองค์การบริหารส่วนตำบลบึงชำอ้อ เรื่อง กำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลบึงชำอ้อ อำเภอหนองเสือ จังหวัดปทุมธานี พ.ศ. ๒๕๕๗ปริญสินีย์/ผู้จัดทำ๑๘ พฤษภาคม๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๑๔๙ ง/หน้า ๒๖/๗ สิงหาคม ๒๕๕๗[๒] บัญชีท้ายข้อบัญญัติองค์การบริหารส่วนตำบลบึงชำอ้อ เรื่องกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในเขตองค์การบริหารส่วนตำบลบึงชำอ้ออำเภอหนองเสือ จังหวัดปทุมธานี แก้ไขเพิ่มเติมโดยข้อบัญญัติองค์การบริหารส่วนตำบลบึงชำอ้อเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในเขตองค์การบริหารส่วนตำบลบึงชำอ้ออำเภอหนองเสือ จังหวัดปทุมธานี (ฉบับที่ ๒) พ.ศ. ๒๕๕๘[๓] ราชกิจจานุเบกษาเล่ม ๑๓๒/ตอนพิเศษ ๙๐ ง/หน้า ๒๐/๒๑ เมษายน ๒๕๕๘